I 1871 var Montmartre stedet for begynnelsen av det revolusjonære opprøret til Pariskommunen. Under den fransk-tyske krig hadde den franske hæren lagret et stort antall kanoner i en park på toppen av bakken, nær der basilikaen står i dag. Den 18. mars 1871 forsøkte soldatene fra den franske hæren å fjerne kanonene fra bakketoppen. De ble blokkert av medlemmer av den politisk radikaliserte nasjonalgarden i Paris, som fanget og deretter drepte to franske hærgeneraler, og innsatte en revolusjonær regjering som varte i to måneder. Høydene på Montmartre ble gjenerobret av den franske hæren med harde kamper i slutten av mai 1871, under det som ble kjent som , eller «den blodige uken».